**บีบีซี นิวส์** (อังกฤษ: BBC News) เป็นช่องรายการข่าวนานาชาติของบีบีซี ช่องรายการนี้มีผู้ชมมากที่สุดในบรรดาช่องรายการของบีบีซี เปิดตัวครั้งแรกในชื่อ **บีบีซี เวิลด์ เซอร์วิส เทเลวิชั่น** (BBC World Service Television) เมื่อปีค.ศ. 1991 (ภายหลังเปลี่ยนเป็น **บีบีซี เวิลด์** (BBC World) ในปีค.ศ. 1995) โดยออกอากาศรายการข่าว, สารคดี, ไลฟ์สไตล์ และบทสัมภาษณ์ต่างๆ ตลอด 24 ชั่วโมง คู่แข่งสำคัญของช่องรายการนี้คือ ซีเอ็นเอ็น อินเตอร์เนชั่นแนล และยังต้องแข่งขันกับสถานีข่าวอื่นๆ อีก บีบีซี นิวส์ เป็นช่องรายการข่าวที่มีผู้ชมมากที่สุด นำหน้า ซีเอ็นเอ็น และยังเป็นหนึ่งในช่องรายการที่มีคนดูมากที่สุดในโลก

ช่องรายการถูกส่งสัญญาณโดย Red Bee Media จากสถานีหลัก ณ The Broadcast Centre ซึ่งเป็นส่วนหนึ่งของ BBC Media Village และส่วนหนึ่งของ BBC White City ที่ White City ในลอนดอนตะวันตก โดยมีห้องส่งจาก BBC Television Centre ที่อยู่ในบริเวณเดียวกัน BBC World News มีห้องข่าวแยกออกจากห้องข่าวของ BBC News
ห้องข่าวนี้ส่งสัญญาณตั้งแต่เวลา 05.00 น. ถึง 00.30 น. (เวลาสหราชอาณาจักร) ทุกๆ วันจันทร์ถึงศุกร์ และตั้งแต่ 06.00 น. ถึง 00.30 น. ในวันเสาร์และอาทิตย์ ส่วนในเวลา 01.00 น. ถึง 05.00 น. จะส่งสัญญาณจากห้องส่งภายในสหราชอาณาจักร หรือ BBC News

ถึงแม้ว่าห้องส่ง BBC World News ผลิตภาพในสัดส่วนภาพ 16:9 ในรูปแบบ SDTV ซึ่งเป็นเช่นเดียวกับ BBC News แต่ BBC World News นั้นถูกส่งสัญญาณในสัดส่วนภาพ 4:3 ทำให้ภาพถูกแปลงให้เป็นสัดส่วนภาพ 14:9 สำหรับการออกอากาศทั้งในแบบดิจิตอลและอนาล็อก ทำให้ภาพที่ปรากฏมีแถบดำอยู่ด้านบนและล่างของภาพ จนกระทั่งในปี ค.ศ. 2009 ได้ปรับระบบการส่งภาพไปเป็นอัตราส่วน 16:9 พอดี 

BBC World News ได้รับรางวัล *ช่องรายการข่าวนานาชาติดีเด่น* ณ The Association for International Broadcasting Awards ในเดือนพฤศจิกายน ปีค.ศ. 2006

ในเดือนเมษายน ปีค.ศ. 2008 ช่องรายการถูกเปลี่ยนชื่อเป็น "BBC World News" จากชื่อเดิม BBC World โดยเป็นส่วนหนึ่งของการรีแบรนด์ภาพลักษณ์ของ BBC มูลค่า 550,000 ปอนด์ ทำให้มีภาพลักษณ์ช่องใหม่ รูปแบบสีใหม่ BBC News ยังกล่าวอีกว่า การส่งสัญญาณจะย้ายจากสตูดิโอ N9 ไปเป็น N8 ซึ่งเคยเป็นห้องส่งของ BBC News Channel มาก่อน

ในวันที่ 14 มกราคม ค.ศ. 2013 บีบีซีเวิลด์นิวส์ย้ายส่วนปฏิบัติการจาก BBC Television Centre ใน White City ลอนดอนตะวันตก ไปอยู่ที่ Broadcasting House ใจกลางกรุงลอนดอน โดยมี Nik Gowing เป็นผู้ประกาศข่าวคนสุดท้ายที่อ่านข่าวจากห้องส่งเดิม ส่วนผู้ประกาศข่าวคนแรกที่อ่านข่าวจากห้องส่งใหม่ คือ George Alagiah ในรายการ GMT 

ในเดือนกรกฎาคม ค.ศ. 2022 บีบีซีตัดสินใจที่จะควบรวมช่อง บีบีซีนิวส์ (สำหรับผู้ชมในสหราชอาณาจักร) และบีบีซีเวิลด์นิวส์ (สำหรับผู้ชมในแต่ละประเทศ) รวมกันเป็นช่องเดียว ภายใต้ชื่อ *บีบีซีนิวส์* และเริ่มออกอากาศในวันที่ 3 เมษายน ค.ศ. 2023 

ในประเทศไทย สามารถรับชมช่องรายการนี้ได้ผ่านทาง ทรูวิชั่นส์ ช่อง 785 ในระบบดิจิตอลจานดาวเทียมและดิจิตอลเคเบิลใยแก้ว (ระบบความคมชัดมาตรฐาน) และหมายเลข 174 และ 780 เฉพาะในระบบดิจิตอลเคเบิลใยแก้วเท่านั้น (ระบบความคมชัดสูง) และสามารถรับชมช่องรายการนี้ได้ผ่านทาง AIS Play ช่อง 604 ผ่านกล่องรับสัญญาณอินเทอร์เน็ต AIS Playbox และแอปพลิเคชั่นในสมาร์ทโฟน และสามารถรับชมช่องรายการนี้ได้ผ่านทาง จีเอ็มเอ็มแซท ในระบบจานดาวเทียม C-Band นอกจากนี้ ยังสามารถรับชมได้ผ่านทางจานรับสัญญาณดาวเทียมระบบ C-Band (จานดำ) โดยใช้ดาวเทียม Intelsat 19 ที่ตำแหน่ง 166.0 องศาตะวันออก ความถี่ 3900 H 30000 2/3 โดยใช้เครื่องรับสัญญาณ (Receiver) ที่รองรับการถอดรหัส PowerVU (ระบบความคมชัดสูง) และความถี่ 3940 H 27690 7/8 ใช้เครื่องรับสัญญาณ (Receiver) ที่รองรับการถอดรหัสแบบ PowerVU+ (ระบบความคมชัดมาตรฐาน)

ประวัติ
-------

ช่องรายการนี้เปิดตัวในชื่อ BBC World Service Television โดยเปิดตัวในวันที่ 11 มีนาคม ปีค.ศ. 1991

ช่อง BBC World ได้เปิดตัวในปีค.ศ. 1995 โดยการแบ่งช่อง BBC World Service Television ให้เป็นสองช่อง: BBC Prime - ช่องรายการบันเทิงในรูปแบบบอกรับเป็นสมาชิก และช่องรายการที่ออกอากาศโดยไม่เสียค่าใช้จ่ายในการรับชม BBC World.

ตลอด 11 ปีที่ผ่านมา ช่องรายการได้มีการเปลี่ยนแปลงภาพลักษณ์มาตลอด โดยตั้งแต่ปีค.ศ. 1995-1997 ช่องรายการมีการใช้กราฟิกเพื่อแสดงชื่อของช่องรายการ

BBC ได้มีการเปลี่ยนแปลงอีกครั้งในปีค.ศ. 1997 ทำให้ช่องรายการมีการเปลี่ยนแปลงภาพลักษณ์อีกครั้ง โดยภาพลักษณ์ใหม่ถูกสร้างจากคอมพิวเตอร์และพัฒนาโดย The Lambie-Nairn Design Agency

การเปลี่ยนแปลงครั้งที่ใหญ่ที่สุดสำหรับ BBC News เกิดขึ้นในปีค.ศ. 1999 ทั้งช่องในสหราชอาณาจักรและช่องทั่วโลกใช้รูปแบบสีให้เป็นสีแดงและสีครีม และได้มีการเริ่มต้นการใช้ดนตรีของช่องรายการที่เรียกว่า "กลองและเสียงบี๊บ" ซึ่งแต่งโดย David Lowe

ในปีค.ศ. 2003 และ 2004 ได้มีการเปลี่ยนแปลงกราฟิกของช่องรายการอีกครั้ง แต่ไม่มากเท่าในปีค.ศ. 1999 และได้มีการเปลี่ยนสโลแกนของบริษัทในปีค.ศ. 2004 ตอนปลาย จาก "Demand a Broader View" เป็น "Putting News First"

การออกอากาศ
-----------

BBC World News ส่วนใหญ่ถูกออกอากาศโดยไม่เสียค่าใช้จ่ายในการรับชม ช่องรายการนี้ออกอากาศทั่วโลก ถึงแม้ว่าช่องรายการนี้จะไม่ออกอากาศอย่างเป็นทางการในสหราชอาณาจักร และก็ยังสามารถรับชมได้ถ้าหากหันจานดาวเทียมไปที่ Astra 1, Hot Bird และ Thor ส่วนในประเทศต่างๆ ทั่วโลก ช่องรายการออกอากาศผ่านดาวเทียมและเคเบิล

BBC World News ยังสามารถรับชมได้ผ่านทางเว็บไซต์ของ *Dong-a Ilbo* ซึ่งเป็นหนังสือพิมพ์ของเกาหลี แต่ก็ไม่สามารถรับชมได้ทั่วโลก (ดังเช่นในสหรัฐอเมริกา มีผลตั้งแต่ตุลาคม ปีค.ศ. 2007)

รายการที่ออกอากาศ
-----------------

ข่าวหลัก

|  |  |
| --- | --- |
| * BBC World News
* GMT
* Impact
* Global
* Outside Source
* Newsday
 | * BBC World News America
* Focua on Africa
* BBC News with Katty and Christian
* World News Today
* The Briefing
 |

ตราสัญลักษณ์
------------

* ใช้จนถึงวันที่ 20 เมษายน ค.ศ. 2008**ใช้จนถึงวันที่ 20 เมษายน ค.ศ. 2008**
* ใช้จนถึงวันที่ 14 เมษายน ค.ศ. 2019**ใช้จนถึงวันที่ 14 เมษายน ค.ศ. 2019**
* ใช้จนถึงวันที่ 24 เมษายน ค.ศ. 2022**ใช้จนถึงวันที่ 24 เมษายน ค.ศ. 2022**
* ใช้จนถึงวันที่ 3 เมษายน ค.ศ. 2023**ใช้จนถึงวันที่ 3 เมษายน ค.ศ. 2023**
* เริ่มใช้ตั้งแต่วันที่ 3 เมษายน ค.ศ. 2023**เริ่มใช้ตั้งแต่วันที่ 3 เมษายน ค.ศ. 2023**

เกร็ดข้อมูล
-----------

* สัญลักษณ์ของช่อง บีบีซีเวิลด์นิวส์ คือ นาฬกานับถอยหลัง ซึ่งจะถอยหลังเป็นเวลา 60 วินาทีซึ่งใช้มาตั้งแต่ พ.ศ. 2540 มาจนถึงปัจจุบัน ขึ้นอยู่กับรูปแบบของรายการ
* ไตเติ้ลรายการข่าวต้นชั่วโมง จะแสดงเป็นคำสำคัญ เช่น "WAR IN IRAQ" ขึ้นอยู่บนหน้าจอจะแสดงไว้เป็นเวลา 3 วินาที ใช้มาตั้งแต่ พ.ศ. 2546 - พ.ศ. 2549

อ้างอิง
-------

1. ↑
2. ↑  BBC World News Asia Pacific

* 

| * ด
* ค
* ก
ช่องรายการทางทรูวิชั่นส์ |
| --- |
| โทรทัศน์ดิจิทัล | 

|  |  |
| --- | --- |
| บริการสาธารณะ | 
* สถานีวิทยุโทรทัศน์แห่งประเทศไทย (2)
* ไทยพีบีเอส (3)
* เอแอลทีวี (4)
* สถานีวิทยุโทรทัศน์กองทัพบก (5)
* ทีสปอร์ต 7 (7)
* สถานีวิทยุโทรทัศน์รัฐสภา (10)

 |
| ข่าวและสาระ | 
* ทีเอ็นเอ็น ช่อง 16 (16)
* เจเคเอ็น 18 (18)
* เนชั่นทีวี (22)

 |
| ทั่วไป(คมชัดมาตรฐาน) | 
* ช่องเวิร์คพอยท์ (23)
* ทรูโฟร์ยู (24)
* จีเอ็มเอ็ม 25 (25)
* ช่อง 8 (27)
* โมโน 29 (29)

 |
| ทั่วไป(คมชัดสูง) | 
* ช่อง 9 เอ็มคอต เอชดี (30)
* ช่องวัน 31 (31)
* ไทยรัฐทีวี (32)
* ช่อง 3 เอชดี (33)
* อมรินทร์ทีวี (34)
* ช่อง 7HD (35)
* พีพีทีวี (36)

 |

 |
| ปกิณกะ | 
* ทรูปลูกปัญญา (**37**)
* ทรู ซีเล็คท์ (**44**,***\*114***)

 |
| ภาพยนตร์ และซีรี่ย์ | 
* ทรูฟิล์มเอชดี (***\*222***,***\*223***)
* วอร์เนอร์ ทีวี (***\*228***)
* ซันแดนซ์ แชนแนล เอชดี (***\*230***)
* เคบีเอส เวิลด์ (***\*231***, 245)
* พาราเมาต์แชนแนล (***\*232***)
* เซเลสเชี่ยล คลาสสิค มูฟวี่ส์ (233)
* ทีวีบีฮ่องกง (235)
* ทรูไทยฟิล์ม (236)
* ทรูฟิล์มเอเชีย (237)
* ทรูมูฟวี่ฮิตส์ (**46**,238)
* ทรูเอเชียนมอร์ (239)
* ทรูซีรีส์ (240)
* เอเอ็มซี (242)
* ทีซีเอ็ม (243)
* เจ็ม (244)

 |
| บันเทิง และดนตรี | 
* ทรู เรียลลีตี้ (**99** ,***\*333***)
* เอเอ็กซ์เอ็น (***\*336***)
* ทรูเอ็กไซท์ (***\*340***,351)
* เอเชียนฟู้ดแชนแนล (356)
* เวรี่ทีวี (363)
* ซูเปอร์บันเทิง (367)

 |
| 4K UHD | 
* ทรู 4K UHD (400)

 |
| รายการสำหรับเด็ก | 
* ทรูสปาร์กเพลย์ (444)
* นิคจูเนียร์ (447)
* ดรีมเวิกส์ (448)
* การ์ตูนเน็ตเวิร์ก (***\*449***, 453)
* นิคคาโลเดียน (452)

 |
| สารคดี | 
* ดิสคัฟเวอรีเอเชีย (555)
* ฮิสทรี เอชดี (***\*556***)
* ไครม์แอนด์อินเวสติเกชัน (557)
* ทรูเอ็กซ์พลอร์วายซ์ (**39** , 559)
* ทรูเอ็กซ์พลอร์ไลฟ์ (560)
* ทรูเอ็กซ์พลอร์ไซ (561)
* ดิสคัฟเวอรีแชนแนล (562)
* เลิฟเนเจอร์ (563)
* ทีแอลซี (566)
* แอนิมอลแพลนเน็ต (567)
* บีบีซี เอิร์ธ (568)
* รามาแชนแนล (**42**, 571)

 |
| กีฬา | 
* ทรูสปอร์ต เอชดี 1-3 (***\*666-668***)
* ทรูเทนนิส เอชดี (***\*670***)
* มอเตอร์ วิชันส์ (***\*671***,687)
* เอาท์ดอร์ แชนแนล (***\*673***)
* เอ็นบีเอ ทีวี (***\*674***)
* กอล์ฟ แชนแนล ไทยแลนด์ เอชดี (***\*675***)
* ทรูสปอร์ต 2, 5-7 (**45**,682 - 686)
* สโปทีวี 1-2 (***\*689-690***)

 |
| ข่าว และภาษาต่างประเทศ | 
* ซีเอ็นเอ็น เอชดี (***\*778***)
* โฟนิกซ์อินโฟนิวส์ (779)
* บีบีซี เวิลด์ นิวส์ (***\*780***, 785)
* ซีเอ็นบีซี (781)
* ทีเอ็นเอ็น2 (784)
* ซีซีทีวี 4 (786)
* เอ็นเอชเค (\*\*787, 793)
* เตวีแซงก์มงด์ (788)
* อัลญะซีเราะฮ์อิงกลิช (789)
* วายทีเอ็น (791)
* ดอยช์ เวเลย์ (790)
* ออสเตรเลีย พลัส (792)
* ซีจีทีเอ็น (794)
* รัสเซียทูเดย์ (795)

 |
| การศึกษา | 
* สถานีวิทยุโทรทัศน์การศึกษาทางไกลผ่านดาวเทียม (186-200)
* สถานีวิทยุโทรทัศน์เพื่อการศึกษา (64 , 371)

 |
| * หมายเหตุ : ตัวเลขในวงเล็บที่ไม่มีดอกจัน เช่น (1) คือหมายเลขช่องตามที่ทรูวิชั่นส์ออกอากาศในระบบดิจิทัล
* ตัวเลขในวงเล็บที่มีดอกจันนำหน้า เช่น (*\*111*) คือหมายเลขช่องตามที่ทรูวิชั่นส์ออกอากาศในระบบดิจิทัลที่มีความละเอียดสูง
* ส่วนตัวเลขที่มีดอกจัน 2 ตัวนำหน้าหมายถึงช่องรายการตามสั่ง (A la carte) หรือเป็นช่องรายการจากแพ็กเกจเสริมใช้คู่กับแพ็กเกจหลักของตนเอง
 |